עיניים שלי (אלבום)

"עיניים שלי" הוא אלבום הסולו הראשון של יהודה פוליקר. האלבום יצא באוגוסט 1985 על ידי חברת התקליטים CBS. כל השירים באלבום נכתבו והולחנו על ידי אמנים יוונים ותורגמו לעברית על ידי פוליקר ויעקב גלעד, פרט לקטע אינסטרומנטלי אחד שהלחין פוליקר בשם "שקיעה ים תיכונית".

 יצירת האלבום 
ב-1983, בעת חזרה לתוכנית רדיו של רשות השידור בה היו אמורות להשתתף להקות "בנזין" ו"תיסלם", שמעה העורכת המוזיקלית של התוכנית, ורדה איתי, את פוליקר מנגן להנאתו מנגינה יוונית. כבת לקהילת יוצאי קורפו, הדבר משך את התעניינותה, והיא הציעה לו להקליט תוכנית המורכבת משירים יווניים מתורגמים. לאחר מאמצים, הם הצליחו לשכנע את יעקב גלעד, שהתנגד עד אותו שלב לשילוב מוזיקה יוונית במוזיקה של פוליקר ו"בנזין", להצטרף לפרויקט. תחילה תוכנן כי ישתתפו בפרויקט אמנים שונים, וכל אחד מהם ישיר שיר יווני אחד המתורגם לעברית, אך הדבר לא הסתייע, ואז ניסו גלעד ופוליקר לעניין את גידי גוב להקליט את השירים לאלבום שיהיה מעין התשובה היוונית ל"האישה שאיתי" הספרדי של ברוזה. גידי גוב סירב ("כי יהודה פוליקר יווני, ואני לא", סיפר בריאיון לדודי פטימר). רק אז החליט פוליקר להפוך את הפרויקט לתקליט סולו ראשון שלו. חברת התקליטים NMC העמידה לרשותו תקציב זעום ביותר שאילץ אותו לנגן בחלק גדול מהכלים בעצמו, ואף לרכוש מכונת תופים ולהפעילה במקום שימוש במתופף.

מיד עם יציאת האלבום הוא התקבל היטב והושמע רבות בתחנות הרדיו בישראל, אם כי מסע ההופעות שליווה את יציאתו היה מוצלח פחות. עד סוף שנות ה-80 מכר האלבום למעלה מ-70,000 עותקים.

 השיר "עיניים שלי" 
במקור ביוונית: "Μη μου θυμώνεις μάτια μου" ("אהובתי, אל תכעסי עלי") נכתב על ידי סטאוורוס קויומדזיס (Σταύρος Κουγιουμτζής) מהמלחינים היוונים הבולטים של המאה ה-20, עבור הזמר יאניס פולופולוס.

 השפעה 
האלבום המשיך מגמה של שילוב אלמנטים של רוק בשירים ים תיכוניים מתורגמים לעברית, כפי שנעשה על ידי דויד ברוזה ב"האישה שאיתי" שנתיים לפני כן. הצלחת האלבום הביאה לשינוי בהתייחסות למוזיקה היוונית, שנתפסה עד אותו שלב כמוזיקה של מועדונים ושמחות, והביאה אותה אל לב הזרם המרכזי במוזיקה הישראלית הפופולרית.
כמו כן, באלבום היה עיסוק ראשוני של גלעד ופוליקר בהיותם דור שני לניצולי שואה, וגלעד הסביר שאף שהשירים אינם עוסקים בנושא ישירות - הוא מרחף מעל. הדברים נאמרו בתוכנית הרדיו של גלי צה"ל "אחרי המלחמה", שבה לראשונה דיברו פוליקר וגלעד על חייהם כדור שני לניצולי שואה. תוכנית זו הולידה בהמשך את האלבום "אפר ואבק" ואת הסרט "בגלל המלחמה ההיא". כך, החיבור לשירים היווניים שאותם הביאו ניצולי העיר סלוניקי היה הפתח הראשון של גלעד ופוליקר בדרך ליצירה ששינתה את השיח הציבורי על הדור השני.

 סיבוב ההופעות "עיניים שלי" 
רשימה חלקית מתוך סיבוב ההופעות "עיניים שלי", שנמשך עד אמצע 1986.
תאריךמיקוםשעה (הערה)30.10.1985ירושלים1.11.1985סביון, קריית ביאליק22:00 5.11.1985בית החייל, תל אביב21:00 8.11.1985חוף, חדרה22:00 18.11.1985היכל התרבות, תל אביב-יפו21:30 29.11.1985קולנוע רינה, חולון22:00 30.11.1985קולנוע קרן, באר שבע21:00 2.12.1985ז'ראר בכר, ירושלים21:00 13.12.1985אורדע, רמת גן22:00 20.12.1985קולנוע רינה, חולון22:00 21.12.1985בית החייל, תל אביב-יפו21:00 24.12.1985קולנוע שביט, חיפה21:00 27.12.1985קולנוע שביט, גבעתיים22:00 28.12.1985היכל התרבות, עפולה21:00 30.12.1985אביב, טבריה21:00 31.12.1985נשף סילבסטר, גן אורנים, תל אביב-יפו2.1.1986ז'ראר בכר, ירושלים21:00 3.1.1986יד למגינים, איילת השחר (קיבוץ)21:30 4.1.1986היכל התרבות, כפר סבא20:30 6.1.1986ויקס, רחובות21:00 8.1.1986תיאטרון ירושלים21:00 10.1.1986קולנוע קרן, באר שבע22:00 17.1.1986קולנוע תל אביב21:30 18.1.1986קולנוע תל אביב00:00 21.1.1986שניר, קריית שמונה21:00 22.1.1986אשדוד21:15 24.1.1986בית העם, קריית חיים22:00 25.1.1986הדר רמת אליהו, ראשון לציון21:00 31.1.1986היכל התרבות, נצרת22:00 1.2.1986אודיטוריום, חיפה21:00 4.2.1986שלום, פתח תקווה21:00 6.2.1986שרון, נתניה21:30 7.2.1986הוד, נהריה21:30 8.2.1986בית החייל, תל אביב-יפו21:00 11.2.1986דימונה, אילת21:00 14.2.1986אורדע, רמת גן22:00 15.2.1986היכל התרבות, קריית גת21:00 17.2.1986בית החייל, תל אביב-יפו21:00 21.2.1986היכל התרבות, כרמיאל22:00 22.2.1986בית העם, אופקים21:00 25.2.1986בית החייל, תל אביב-יפו21:00 27.2.1986תחנה אחרונה, אילת22:00 28.2.1986קולנוע אילת, אילת21:00 29.2.1986קולנוע אילת, אילת00:00 1.3.1986כפר הנופש, אילת7.3.1986קולנוע דוד, הרצליה22:00 10.3.1986קיבוץ דורות21:00 11.3.1986מתנ"ס, קריית מלאכי20:30 14.3.1986אורדע, רמת גן22:00 15.3.1986בר-שירה, אוניברסיטת תל אביב21:00 17.3.1986קימרון, בית שאן21:15 18.3.1986מגידו, עין השופט21:00 21.3.1986קולנוע רינה, חולון22:00 22.3.1986כפר מנחם21:00 23.3.1986תיאטרון ירושלים19:00 23.3.1986תיאטרון ירושלים21:30 29.3.1986אודיטוריום, חיפה21:00 4.4.1986שביט, גבעתיים22:00 14.4.1986היכל התרבות, חצור הגלילית21:30 16.4.1986תיאטרון ירושלים21:00 18.4.1986מתנ"ס, כפר הס21:00 21.4.1986בית החייל, תל אביב21:00 25.4.1986פסטיבל עין גב, כנרת21:00 28.4.1986אורון, ערד21:00 

 שותפים באלבום 
יהודה פוליקר ניגן באלבום בגיטרות, בוזוקי, גיטרה בס, בגלמה וקלידים

ביצירת האלבום השתתפו:
 אלון הלל - כלי הקשה ותוספות תופים
 דריו מלכי - סינטיסייזר
 משה לוי - קולות רקע
 עליזה עזיקרי - קולות רקע
 דני בסן - קולות רקע
 רמי קלינשטיין - קולות רקע
 גיא יפה - קולות רקע
 טכנאי הקלטה ומיקס: ראובן שפירא ויעקב מורנו
 הקלטה ומיקס באולפני "טריטון" - אביב קיץ 1985

תרגום השירים ביוונית נעשה בסיוען של טילדה איסאיאס ומרתה עזרא.

האלבום הוקדש לורדה איתי (קלג).

צילום העטיפה: מיכל היימן

עיצוב העטיפה: תמיר להב-רדלמסר

 רשימת רצועות 
 עיניים שלי
 בוקר יום ראשון
 רוחות מלחמה
 קחי אותי חזק
 הקנאה
 שקיעה ים תיכונית
 אלקו
 כפיים
 קללת הים
 עיר בשלכת
 אל הלילה

 קישורים חיצוניים 

 עמוד האלבום באתר מומה
  עיניים שלי, מתוך ערוץ המוזיקה של הטלוויזיה החינוכית הישראלית באתר YouTube
  בוקר יום ראשון, מתוך ערוץ המוזיקה של הטלוויזיה החינוכית הישראלית באתר YouTube
  כפיים, מתוך ערוץ המוזיקה של הטלוויזיה החינוכית הישראלית באתר YouTube



 הערות שוליים 

קטגוריה:אלבומי בכורה מ-1985
קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת CBS ישראל
קטגוריה:אלבומים שהוקלטו באולפני טריטון